सरकार की आमद मरहबा से गूंजा क्षेत्र
सरकारकी आमद मरहबा...जैसे नातिया कलाम के बीच जिले में ईद-ए-मिलादुन्नबी हर्षोल्लास से गुरुवार को मनाया गया। इस अवसर पर जिले भर में जुलूस-ए- मुहम्मदी निकाली गई और पैगंबर हजरत मुहम्मद सल्ल. के रास्ते पर चलने का संकल्प लिया गया। जुलूस-ए-मुहम्मदी में शामिल लोगों द्वारा पैगंबर हजरत मुहम्मद मुस्तफा सल्ल. की शान में नाते कलाम-ए-पाक पढ़े जा रहे थे।
झुमरीतिलैया के भादोडीह मुहल्ला से अंजुमन इस्लाहुल मुस्लेमीन कमेटी की ओर से जुलूस-ए-मुहम्मदी निकाली गई। जुलूस-ए-मुहम्मदी भादोडीह से आरंभ होकर शहर के प्रमुख मार्गों से गुजरते हुए झंडा चौक पहुंची जहां उलेमाओं दानिशवरों ने हजरत मोहम्मद मुस्तफा सल्ल. के संदेश को पूरे आलमे इंसानियत के लिए सबसे बेहतरीन मार्गदर्शन बताया। जुलूस में शामिल लोगों द्वारा पैगंबर की शान में-जिसने नबी के इश्क में खुद को मिटा दिया, खुल्दे बरी का देखो वह हकदार हो गया, दस्ते रसूले पाक की बरकत तो देखिए, सूखा हुआ शजर भी समर दार हो गया...जैसे नाते पाक पढ़े जा रहे थे। जुलूस झंडा चौक से पुन: भादोडीह स्थित अस्ताने आलिया हजरत सूफी अय्याज शाह वारसी रहमतउल्लाह के मजार शरीफ पर पहुंचकर सामूहिक दुआ में तब्दील हो गई।
भादोडीह जुलूस-ए-मुहम्मदी का नेतृत्व मौलाना अहमद रजा, मौलाना शमशुद्दीन अहमद, नगर पर्षद के पूर्व उपाध्यक्ष अनवारुल हक, मो. मोबिन कुरैशी, इबरार कुरैशी, मोहम्मद शमीम आलम उर्फ लड्डू, अरशद खान, चुन्नू मंसूरी, परवेज सिद्दिकी, सोनू खान, सईद नसीम, अलीजान वारसी, अहमद रजा, मो. शाबिर वारसी, चुन्नू सिद्दकी, नौशाद अख्तर, मो. शाबीर, मो. नवाब कुरैशी, आदि कर रहे थे।
जलवाबाद में भी पर जुलूस-ए-मुहम्मदी निकाली गई। जुलूस का नेतृत्व हाफिज निसार अहमद, मौलाना शहादत हुसैन, साजिद हुसैन लल्लू, आजाद खान , मो. जावेद, आदि कर रहे थे। इसके अलावा दर्जीचक, पांडेडीह, लोहासिकर आदि स्थानों से भी जुलूस-ए-मुहम्मदी निकाली गई। दर्जीचक जुलूस का नेतृत्व मौलाना नफीस नूरी, झाविमो नेता खालिद खलिल, नबीउल्लाह, महताब आलम, मोहम्मद शमीम, मोहम्मद जावेद आदि कर रहे थे।
mag_Deva hin_Deva hin_Deva mai_Deva hin_Deva